Opis predmeta nabave 
Predmet nabave su usluge rekonstrukcije postojećeg sustava video nadzora javnih površina u gradu Osijeku- 2 faza. Postupak se provodi jer je postojeći sustav video nadzora zasnovan na zastarjeloj analognoj tehnologiji i opremi niske razlučivosti, čija kvaliteta više nije odgovarajuća, a osim toga velik dio sustava je u potpunosti neispravan.
Snimke s takvog sustava nisu upotrebljive jer se ne mogu identificirati eventualni počinitelji kaznenih djela protiv ljudi ili imovine, a niti održavanje takvog sustava više nije ekonomski isplativo te ne omogućava udaljeni pristup za nadzor.
Rekonstrukcijom sustava je predviđena oprema visoke kvalitete slike, koja će imati višestruko veću rezoluciju od postojeće opreme. 
Radi smanjenja mjesečnih troškova internet veze, koristit će se postojeća infrastruktura za prijenos video-signala, na mjestima gdje je to moguće.
[bookmark: _GoBack]Modernizacijom i centralizacijom kompletnog sustava omogućit će se nadzor sustava s centralne lokacije putem interneta. Radi smanjenja troškova i opterećenja sustava, video materijal se neće stalno prenositi do centralne lokacije, nego će se snimati neposredno na lokacijama gdje nastaje.
Tijekom 2019. je izvršena 1. faza rekonstrukcije sustava video nadzora u gradu Osijeku koji je u nadležnosti gradske uprave, a obuhvaćala je slijedeće lokacije:

1. Trg Ante Starčevića i pothodnik
2. Trg Slobode
3. Trg Pape Ivana Pavla II
4. Vodena vrata i Galerija Waldinger
5. Spomenik "Osijek - Nepokoreni grad"


